b'\n_START_ARTICLE_\nNubai\n_START_SECTION_\n\xc5\xa0i\xc5\xb3 laik\xc5\xb3 nubai\n_START_PARAGRAPH_\nSenov\xc4\x97s nub\xc5\xb3 palikuonys tebegyvena buvusios senov\xc4\x97s Nubijos teritorijoje, kuri dabar daugiausia priklauso Egiptui. Apie 50 t\xc5\xabkst. nub\xc5\xb3 buvo perkraustyti Asuano u\xc5\xbetvankos statybos metu (1960\xe2\x80\x931970\xc2\xa0m.), nes patvenktas Nilas u\xc5\xbeliejo j\xc5\xb3 \xc5\xbeemes._NEWLINE_Dalis perkeldint\xc5\xb3 nub\xc5\xb3 toliau u\xc5\xbesiima \xc5\xbeemdirbyste, o dauguma dirba Egipto miestuose. Anks\xc4\x8diau arab\xc5\xb3 kalb\xc4\x85 mok\xc4\x97jo tik vyrai nubai, kurie keliaudavo ie\xc5\xa1kodami darbo. Dabar j\xc4\x85 mokyklose, radijo ir televizijos d\xc4\x97ka i\xc5\xa1moksta vis daugiau moter\xc5\xb3 nubi\xc5\xb3. Vis daugiau nubi\xc5\xb3 dirba nebe nam\xc5\xb3 \xc5\xabkyje.\n_START_SECTION_\nReligija\n_START_PARAGRAPH_\nDabar nubai i\xc5\xa1pa\xc5\xbe\xc4\xafsta islam\xc4\x85. Nub\xc5\xb3 religinis gyvenimas yra islamo ir tradicini\xc5\xb3 sen\xc5\xb3j\xc5\xb3 nub\xc5\xb3 tik\xc4\x97jim\xc5\xb3 sinkretizmas. Senov\xc4\x97je nub\xc5\xb3 religija irgi buvo mi\xc5\xa1inys\xc2\xa0\xe2\x80\x93 tradicin\xc4\x97s vietin\xc4\x97s ir Egipto religij\xc5\xb3 mi\xc5\xa1inys. Iki paplintant islamui nema\xc5\xbea dalis nub\xc5\xb3 buvo krik\xc5\xa1\xc4\x8dionys._NEWLINE_Senovin\xc4\x97 Napata buvo svarbus Nubijos religinis centras, i\xc5\xa1sid\xc4\x97st\xc4\x99s D\xc5\xbeebel Barkalyje\xc2\xa0\xe2\x80\x93 ant masyvios smiltainio uolos, kuri senov\xc4\x97s nubams primin\xc4\x97 piestu stovin\xc4\x8di\xc4\x85 kobr\xc4\x85._NEWLINE_Senov\xc4\x97s egiptie\xc4\x8di\xc5\xb3 \xc5\xbeyniai skelb\xc4\x97, kad Napata buvo senovin\xc4\x97s dievo Amuno t\xc4\x97vi\xc5\xa1k\xc4\x97, kas stiprino Napatos kaip religinio centro pad\xc4\x97t\xc4\xaf. Napata buvo svarbi tiek nubams, tiek senov\xc4\x97s egiptie\xc4\x8diams. Apie 2500\xc2\xa0m. Nubijoje buvo garbinami tiek vietiniai nub\xc5\xb3, tiek egiptie\xc4\x8di\xc5\xb3 dievai._NEWLINE_Nub\xc5\xb3 karaliai ir karalien\xc4\x97s buvo laidojami netoli D\xc5\xbeebel Barkalio piramid\xc4\x97se kaip ir Egipto faraonai. Nubai piramides stat\xc4\x97 Nuryje (Nuri, ties D\xc5\xbeebel Barkaliu, prie\xc5\xa1ingame Nilo krante), El Karru vietov\xc4\x97je ir Meroj\xc4\x97je (pie\xc4\x8diau D\xc5\xbeebel Barkalio).'